Քրիստինա Շտյուրմեր

**Քրիստինա Շտյուրմեր** (, ), ավստրիացի փոփ ռոք երգչուհի։ Որոշ ժամանակ աշխատել է Լինցի գրախանութներից մեկում և երգել է մի շարք խմբերում։ Նրա առաջին երգը՝ «Ես ապրում եմ» *(Ich lebe)* վերնագրով թողարկվել է  2003 թվականին և բավականին մեծ հաջողություն է ունեցել Ավստրիայում։

2004 թվականին «Vorbei» (Վրայով) երգը հայտնվեց Գերմանիայի թոփ 100-ում և 2005 թվականի ապրիլին «Ես ապրում եմ (Ich lebe)» երգի նոր տարբերակը ստեղծվեց հատուկ գերմանական և շվեյցարական շուկաների համար։ Այս երգը շատ բարձր տեղ զբաղեցրեց Գերմանիայում, Շվեյցարիայում, Իտալիայում՝ դարձնելով Քրիստինա Շտյուրմերին ճանաչված գերմանախոս երկրներում։ Նրա ամենահաջողված տարին եղել է 2006 թվականը, որի ընթացքում նա վաճառել է ավելի քան 1,5 միլիոն սկավառակ Ավստրիայում, Գերմանիայում, Շվեյցարիայում և Իտալիայում։

## Վաղ կյանքն ու երաժշտական կարիերան
### Կարիերայի սկիզբն Ավստրիայում

300px|right|Քրիստինա Շտյուրմերը և իր երաժշտական մենեջերները, 2005 թվական
13 տարեկանից սկսած Քրիստինան նվագել է Սաքսոֆոն՝ մանկական բիգ-բենդ խմբում, բացի դրանից նվագել է նաև ֆլեյտա։ 1998 թվականից երգել է «Սքոթթի» խմբում՝ մեծ մասամբ կատարելով անգլերեն երգեր։ Այնուհետև ելույթ է ունեցել Ա կապելլա երգչախմբի «Sulumelina» խմբում։

«Ես ապրում եմ (Ich lebe)» երգին հետևեցին երկու ավելի հաջողված երգեր՝ «Մի գնա, երբ գալիս ես» (Geh nicht wenn du kommst) և հակապատերազմական «Mama» երգերը։ Վերջինս ստեղծվել է Իրաքյան պատերազմի ժամանակ և ներկայացնում է մի փոքրիկ իրաքցի աղջնակի պատկերացումները պատերազմի վերաբերյալ։ Այն ինը շաբաթ եղել է համար մեկ երգը Ավստրիական վարկանիշային աղյուսակներում։

Շտյուրմերի առաջին ալբոմը՝ «Freier Fall (Ազատ Անկում)», թողարկվել է Ավստրիայում 2003 թվականի մայիսի 3-ին և արագորեն բարձրացել աղյուսակների առաջին հորիզոնական։ 2003 թվականի աշնանը նա կատարել է Ավստրիական մեծ շրջագայություն՝ ներկայացնելով իր առաջին ալբոմը։

2004 թվականի մայիսին լույս տեսավ նրա երկրորդ ալբոմը՝ «Soll das wirklich alles sein»(Is that really everything?), որը նորից թողարկվեց միայն Ավստրիայում և նույնիսկ ավելի մեծ հաջողություն ունեցավ քան նրա առաջին ալբոմը։ Շտյուրմերը աշնանը Ավստրիայում մեծ շրջագայություն կատարեց, որի գլխավոր համերգը տեղի ունեցավ նոյեմբերին՝ Վիեննայի քաղաքային համերգասրահում, և որի ժամանակ շատ կարճ ժամանակահատվածում վաճառվեց 11000 տոմս։ Համերգը տեսաձայնագրվել է, որին ավելացվել են համառոտ կենսագրությունն ու մի շարք հարցազրույցներ, որը հետագայում թողարկվել է DVD ֆորմատով։ Վիեննայի համերգից անմիջապես հետո խմբային շրջագայությունների ժամանակ Քրիստինան առաջին անգամ հանդես է եկել անհատական ստեղծագործություններով, որը նա գրել էր իր խմբի հետ միասին։

### Կարիերան Գերմանիայում
Շտյուրմերը և իր մենեջերներ՝ Անդրեաս Շթրայթը և Բերնարդ Ռենգելշաուզենը, պատրաստվում էին դուրս գալ Գերմանական շոու բիզնես։ «Vorbei» երգը թողարկվեց Գերմանիայում 2004 թվականին, բայց այդքան էլ մեծ հաջողություն չունեցավ։ 2005 թվականի ապրիլի 25-ին թողարկվեց «Ich lebe» երգի մշակված տարբերակը, որը Գերմանական հիթ շքերթում զբաղեցրեց չորրորդ տեղը։   
Վերջին ալբոմը՝ «Schwarz Weiss» վերնագրով, թողարկվել է 2005 թվականի հունիսին Գերմանիայում և Շվեյցարիայում, որը Գերմանական հիթ շքերթում զբաղեցրեց երրորդ տեղը և ավելի քան մեկ տարի մնաց լավագույն 20 հիթերի շարքում։

### Հետագա հաջողություններ
Նրա «Wir Leben den Moment» երգը թողարկվել է 2010 թվականի սեպտեմբերի 3-ին, որը վերցված էր նրա վերջին ալբոմից։ Նրա հաջորդ  «Millionen Lichter»(Միլիոնավոր Լույսեր) երգը թողարկվել է 2013 թվականի մարտի 29-ին, որին հետևել է ապրիլի 19-ին թողարկված «Ich hör auf mein Herz»(Ես լսում եմ իմ սրտին) ալբոմը։

## Խումբ
Քրիստինա Շտյուրմերի խմբի մասնակիցներ


Պատկեր:Christina Stürmer & Band, Oliver Varga, Donauinselfest 2009.jpg|մինի|Օլիվեր Վարգա-կիթառիստ (Ավստրիա) 
Պատկեր:Christina Stürmer & Band, Klaus Pérez-Salado, Donauinselfest 2009.jpg|մինի|Կլաուզ Պերեզ-Սալադո-թմբկահար(Իսպանիա)
Պատկեր:Mathias_Simoner.JPG|մինի|Մաթիաս Սիմոներ(2009 թվականից)


Խմբի նախկին մասնակիցներ


Պատկեր:EURO2008 Christina STÜRMER Hartmut KAMM.jpg|մինի|Հարթմութ Կամմ-ակորդեոնիստ, կիթառիստ (մինչ 2009 թվական) 
Պատկեր:Christina Stürmer & Band, Gwenael Damman, Donauinselfest 2009.jpg|մինի|Գվենել Դամման-բաս-կիթառիստ (մինչ 2012 թվական) (Ֆրանսիա)



## Հասարակական գործունեություն
մինի|Քրիստինա Շտյուրմերի և իր խմբի ելույթը Քրիստիան Կոլոնովեցի և Վիեննայի սիմֆոնիկ նվագախմբի  հետ «Atemberaubend 08»  բարեգործական համերգի ժամանակ:(նոյեմբերի 22,2008)

Քրիստինա Շտյուրմերը մասնակցություն է ունենում տարբեր սոցիալական նախագծերում։ Նա աջակցում է «McDonald’s» ցանցի կողմից իրականացվող ծրագրին, որն օգնում է քաղցկեղով տառապող երեխաներին։ Ինչպես նաև ակտիվորեն մասնակցում է  «www.deine-stimme-gegen-armut.de» («Քո ձայնն ընդդեմ աղքատության») ակցիային։ Քրիստինա Շտյուրմերը և իր խումբը մասնակցել են «Atemberaubend 08»  բարեգործական համերգին, որի նպատակն էր օգնություն ցուցաբերել թոքային հիպերտենզիայով տառապող հիվանդներին։

## Սկավառակագրություն
### Ալբոմներ
* *[[Freier Fall]] (Ազատ Անկում)* (2003) #1 Ավստրիա (Ավստրիա։ 4× Պլատինե)
* *[[Soll das wirklich alles sein]]? (Իրականում սա՞ է ամենը)* (2004) #1 Ավստրիա (Ավստրիա։ 3× Պլատինե)
* *[[Schwarz Weiss]] (Սև-Սպիտակ)* (2005) #3 Գերմանիա, #12 Շվեյցարիա (Գերմանիա։ 2× Պլատինե, Շվեյցարիա։ Ոսկե)
* *[[Lebe Lauter]] (Ապրիր Բարձր)* (2006) #1 Գերմանիա, #6 Շվեյցարիա, #1 Ավստրիա (Ավստրիա։ 2× Պլատինե, Շվեյցարիա։ Ոսկե)
* *[[laut-Los]] (Անձայն թե բարձր(Բառախաղ))* (2008) #1 Ավստրիա, #9 Գերմանիա, #13 Շվեյցարիա (Ավստրիա։ Պլատինե)
* *[[In dieser Stadt]] (Այս քաղաքում) * (2009)
* *[[Nahaufnahme]] (Մեծ պլան)* (2010) (Ավստրիա։ Պլատինե)
* *[[Ich hör auf mein Herz]] (Ես լսում եմ իմ սրտին)* (2013)
* *[[Seite an Seite]] (Կողք կողքի)* (2016)

#### Կենդանի ձայնով ելույթներ

### Երգեր

## Անձնական կյանք
2016 թվականին Քրիստինա Շտյուրմերը մայրացավ իր զուգընկեր Օլիվեր Վարգայից, ով երկար ժամանակ նրա խմբի անդամ էր։ Նրանք իրենց դստերն անվանեցին «Մարինա»։

## Պատկերասրահ


Պատկեր:2017 Christina Stuermer - by 2eight - 8SC4417.jpg|մինի|
Պատկեր:2017 Christina Stuermer - by 2eight - DSC3276.jpg|մինի|
Պատկեր:2017 Christina Stuermer - by 2eight - DSC3345.jpg|մինի|
Պատկեր:Amadeus Austrian Music Awards 2014 - Anna F Christina Stürmer Die Fantastischen Vier 2.jpg|մինի|
Պատկեր:Amadeus Austrian Music Awards 2014 - Christina Stürmer 1.jpg|մինի|
Պատկեր:Christina Stuermer Messeturm 03.jpg|մինի|
Պատկեր:Christina Stürmer & Band, Donauinselfest 2009c.jpg|մինի|
Պատկեր:Christina-Stuermer---2010---01---(Gentry).jpg|մինի|
|մինի|Քրիստինա Շտյուրմերի կերպարը Մադամ Տյուսոյի թանգարանում


## Ծանոթագրություններ

## Արտաքին հղումներ
* Պաշտոնական կայք 
* Քրիստինա Շտրյումեր
* Քրիստինա Շտրյումերի վիդեոալիքը ՅուԹյուբում

Կատեգորիա:1982 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Ավստրիացի երաժիշտներ
Կատեգորիա:Ավստրիացի երգչուհիներ
Կատեգորիա:Ավստրիացի կին երաժիշտներ
Կատեգորիա:Երաժիշտներ այբբենական կարգով
Կատեգորիա:Լինցում ծնվածներ
Կատեգորիա:Հունիսի 9 ծնունդներ